PMIndiaData/PMIndiaSum huggingface dataset:
પ્રધાનમંત્રીએ અમેઠીમાં સંયુક્ત સાહસ ઇન્ડો-રશિયન રાયફલ્સ પ્રા. લિમિટેડનું લોકાર્પણ કર્યું

પ્રધાનમંત્રી શ્રી નરેન્દ્ર મોદીએ ઉત્તર પ્રદેશમાં આજે કૌહર અને અમેઠીની મુલાકાત લીધી હતી. તેમણે અમેઠીમાં કલાશ્નિકોવ એસોલ્ટ રાયફલનુ ઉત્પાદન કરનાર સંયુક્ત સાહસ ઇન્ડો-રશિયન રાયફલ્સ પ્રા. લિમિટેડનું લોકાર્પણ કર્યું હતું. તેમણે અમેઠીમાં વિવિધ વિકાસ યોજનાઓનો શુભારંભ તથા શિલાન્યાસ પણ કર્યા હતા. આ પ્રસંગે સંરક્ષણ મંત્રી નિર્મલા સિતારામને વાંચી સંભળાવેલા ખાસ સંદેશમાં રશિયાના રાષ્ટ્રપતિ વ્લાદિમિર પુતિને જણાવ્યું હતું કે “આ સંયુક્ત સાહસ વિશ્વ પ્રસિદ્ધ કલાશ્નિકોવ એસોલ્ટ રાયફલ્સની સૌથી નવી 200 શ્રૃંખલાનુ ઉત્પાદન કરશે અને આગળ જતાં આ એકમ સંપૂર્ણપણે સ્થાનિક સ્તરે ઉત્પાદન કરતુ થઈ જશે. આ રીતે નાના શસ્ત્રોની શ્રેણીમાં રશિયન ટેકનોલોજીને આધારે ભારતના સંરક્ષણ-ઔદ્યોગિક ક્ષેત્ર રાષ્ટ્રીય સુરક્ષા એજન્સીઓની જરૂરિયાત પૂરી પાડશે.” જાહેર મેદનીને સંબોધન કરતાં આ ભાગીદારી બદલ પ્રધાનમંત્રીએ રાષ્ટ્રપતિ વ્લાદિમિર પુતિનનો આભાર માન્યો હતો. તેમણે કહ્યું કે અમેઠીનું આ એકમ લાખો રાયફલોનુ ઉત્પાદન કરશે અને તેનાથી આપણાં સુરક્ષાદળોને બળ મળશે. તેમણે એમ પણ જણાવ્યું હતું કે વિકાસમાં ખૂબ જ વિલંબ થયો છે. આધુનિક રાયફલના ઉત્પાદનમાં આટલો વિલંબ ખરેખર આપણા જવાનોને અન્યાય સમાન છે. તેમણે કહ્યું કે વર્ષ 2009માં બુલેટપ્રૂફ જેકેટની જરૂરિયાત અંગે જાણ કરાયા છતાં વર્ષ 2014 સુધી આવાં કોઈ જેકેટ ખરીદવામાં આવ્યાં નહોતા. કેન્દ્ર સરકારે હવે આ જરૂરિયાત પૂર્ણ કરી છે. તેમણે વધુમાં જણાવ્યું હતું કે અગાઉ અન્ય મહત્વનાં શસ્ત્રો મેળવવાની બાબતમાં પણ આવો જ વિલંબ કરવામાં આવ્યો હતો. આ સંદર્ભમાં તેમણે રાફેલ ફાયટર પ્લેનનો ઉલ્લેખ કર્યો હતો અને જણાવ્યું હતું કે કેન્દ્ર સરકારના પ્રયાસોને પરિણામે હવે આ વિમાનો થોડા જ મહિનામાં આપણા વાયુદળમાં જોડાશે. તેમણે વિવિધ અવરોધનો સામનો કરી રહેલી અમેઠીની અન્ય વિકાસ યોજનાઓનો ઉલ્લેખ કર્યો હતો કે અને જણાવ્યું હતું કે આ અવરોધો દૂર કરવામાં આવ્યા છે, જેથી આ પ્રોજેકટસ કાર્યરત કરી શકાશે અને લોકોને રોજગારી પૂરી પાડી શકાશે. તેમણે જણાવ્યું હતું કે અમેઠીમાં પ્રધાનમંત્રી આવાસ યોજના, ઉજ્જવલા યોજના, સૌભાગ્ય યોજના અને શૌચાલયોના નિર્માણ જેવી યોજનાઓ લોકોનું જીવન સરળ બનાવશે. પ્રધાનમંત્રીએ જણાવ્યું હતું કે કેન્દ્ર સરકાર ગરીબોનુ સશક્તીકરણ કરી રહી છે અને તેમને ગરીબીમાંથી બહાર નીકળવા માટે મદદ કરી રહી છે, એ જ પ્રકારે ખેડૂતોનુ પણ સશક્તીકરણ કરવામાં આવ્યું છે. આ પ્રસંગે તેમણે પ્રધાનમંત્રી કિસાન સન્માન નિધીનો ઉલ્લેખ કર્યો હતો અને જણાવ્યું હતું કે આ યોજના સુનિશ્ચિત કરશે કે મારફતે આગામી દસ વર્ષમાં કે રૂ. 7.5 લાખ કરોડ ખેડૂતો સુધી પહોંચે.
પ્રધાનમંત્રીએ હ્યુસ્ટનમાં કાશ્મીરી પંડિતોનાં પ્રતિનિધિમંડળને મળ્યાં

પ્રધાનમંત્રી શ્રી નરેન્દ્ર મોદી આજે ટેક્સાસનાં હ્યુસ્ટનમાં કાશ્મીરી પંડિતોનાં પ્રતિનિધિમંડળોને મળ્યાં હતાં. આ વાતચીત દરમિયાન સમુદાયનાં સભ્યોએ ભારતની પ્રગતિ અને દરેક ભારતીયને સક્ષમ બનાવવા માટે પ્રધાનમંત્રીએ લીધેલા પગલાંને સમર્થન આપ્યું હતું. પ્રધાનમંત્રીએ વાતચીત પછી ટ્વીટ કર્યું હતું કે, “હ્યુસ્ટનમાં મેં કાશ્મીર પંડિતો સાથે વિશેષ ચર્ચા કરી હતી.”
પ્રધાનમંત્રી 21 એપ્રિલે લાલ કિલ્લા ખાતે શ્રી ગુરુ તેગ બહાદુરજીના 400મા પ્રકાશ પરબની ઉજવણીમાં ભાગ લેશે

પ્રધાનમંત્રી શ્રી નરેન્દ્ર મોદી 21 એપ્રિલ 2022ના રોજ રાત્રે લગભગ 9:15 વાગ્યે નવી દિલ્હીમાં લાલ કિલ્લા ખાતે શ્રી ગુરુ તેગ બહાદુરજીના 400મા પ્રકાશ પર્વની ઉજવણીમાં ભાગ લેશે. તેઓ સભાને સંબોધશે અને આ પ્રસંગે એક સ્મારક સિક્કો અને ટપાલ ટિકિટ પણ બહાર પાડશે. આ કાર્યક્રમનું આયોજન ભારત સરકાર દ્વારા દિલ્હી શીખ ગુરુદ્વારા પ્રબંધન સમિતિના સહયોગથી કરવામાં આવી રહ્યું છે. બે દિવસીય (20 અને 21 એપ્રિલ) કાર્યક્રમ દરમિયાન દેશના વિવિધ ભાગોમાંથી રાગીઓ અને બાળકો ‘શબદ કીર્તન’માં ભાગ લેશે. ગુરુ તેગ બહાદુરજીના જીવનને દર્શાવતો ભવ્ય લાઇટ એન્ડ સાઉન્ડ શો પણ યોજાશે. આ ઉપરાંત શીખોની પરંપરાગત માર્શલ આર્ટ 'ગતકા'નું પણ આયોજન કરવામાં આવશે. આ કાર્યક્રમ નવમા શીખ ગુરુ ગુરુ તેગ બહાદુરજીના ઉપદેશોને પ્રકાશિત કરવા પર કેન્દ્રીત છે, જેમણે વિશ્વના ઇતિહાસમાં ધર્મ અને માનવીય મૂલ્યો, આદર્શો અને સિદ્ધાંતોની રક્ષા માટે પોતાના જીવનનું બલિદાન આપ્યું હતું. મુઘલ શાસક ઔરંગઝેબના આદેશ પર કાશ્મીરી પંડિતોની ધાર્મિક સ્વતંત્રતાનું સમર્થન કરવા બદલ તેમને ફાંસી આપવામાં આવી હતી. તેમની પુણ્યતિથિ દર વર્ષે 24 નવેમ્બરના રોજ શહીદી દિવસ તરીકે ઉજવવામાં આવે છે. દિલ્હીમાં ગુરુદ્વારા સીસ ગંજ સાહિબ અને ગુરુદ્વારા રકાબ ગંજ તેમના પવિત્ર બલિદાન સાથે સંકળાયેલા છે. તેમનો વારસો રાષ્ટ્ર માટે એક મહાન એકીકૃત શક્તિ તરીકે કામ કરે છે.
પ્રધાનમંત્રીએ રાજયોગિની દાદી હૃદય મોહિનીજીના નિધન અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ રાજયોગિની દાદી હૃદય મોહિનીજીના નિધન અંગે શોક વ્યક્ત કર્યો હતો. એક ટ્વીટમાં પ્રધાનમંત્રી શ્રીએ કહ્યું, “રાજયોગિની દાદી હૃદય મોહિનીજીને માનવ પીડાને ઓછી કરવા અને સામાજિક સશક્તીકરણના અનેક પ્રયાસોને આગળ વધારવા માટે યાદ કરવામાં આવશે. તેમણે બ્રહ્મા કુમારી પરિવારના સકારાત્મક સંદેશને વિશ્વસ્તરે ફેલાવવામાં અગ્રિમ ભૂમિકા નિભાવી. તેમના નિધનથી વેદના અનુભવું છું. ઓમ શાંતિ.”
વિદેશોમાં વ્યૂહાત્મક મહત્વ ધરાવતા આંતરમાળખાંના પ્રોજેક્ટોને કન્સેશનથી ધિરાણ પુરૂં પાડવાની યોજનાને મંજૂર કરતી કેન્દ્રીય કેબિનેટ

વિદેશોમાં વ્યૂહાત્મક મહત્વ ધરાવતાં આંતરમાળખાના પ્રોજેક્ટો મેળવવા માટે બોલી કરનારી ભારતીય કંપનીઓને ટેકો પૂરો પાડવા આયાત નિકાસ બેંક – એક્ઝિમ બેન્ક, રાહતના ધોરણે કન્સેશનથી ધિરાણ પુરું પાડી શકે એ માટે તેને સહાય કરવાની એક યોજનાને પ્રધાનમંત્રી શ્રી નરેન્દ્ર મોદીના અધ્યક્ષપદે મળેલી કેન્દ્રીય કેબિનેટની બેઠકે મંજૂર કરી છે. આના પરિણામે ભારતીય કંપનીઓને વિદેશોમાં મહત્વના પ્રોજેક્ટો મેળવવા બોલી કરવામાં મોટી મદદ મળશે. લોનની પરત ચૂકવણીની ગેરંટી સંબંધિત વિદેશી સરકાર દ્વારા પૂરી પાડવામાં આવશે. આ યોજના હેઠળ કન્સેશનથી ધિરાણ મેળવવા માટે યોગ્યતા ધરાવતાં પ્રોજેક્ટનું વ્યૂહાત્મક મહત્વ, પ્રત્યેક કેસના ધોરણે, આર્થિક બાબતોના વિભાગના સચિવના અધ્યક્ષપદ હેઠળની એક સમિતિ નક્કી કરશે, જેના અન્ય સભ્યોમાં ખર્ચ વિભાગ, વિદેશ મંત્રાલય, ઉદ્યોગ પ્રોત્સાહન અને નીતિ વિભાગ, વાણિજ્ય વિભાગ, નાણાકીય સેવા વિભાગ તથા ગૃહ મંત્રાલયના પ્રતિનિધિઓનો સમાવેશ થશે. આ સમિતિને વાજબી મર્યાદાની અંદર, યોજનાના અમલના પ્રથમ બે વર્ષમાં કેસવાર શરતો મૂકવાની સત્તા રહેશે. આ યોજના હેઠળ ધિરાણ મેળવનારા પ્રોજેક્ટોનું આ સમિતિ મોનિટરીંગ કરશે. વ્યૂહાત્મક ધરાવતા પ્રોજેક્ટોને એક્ઝિમ બેંક સિવાયની જાહેર ક્ષેત્રની બેંકો મારફત ધિરાણ પુરૂં પાડવા અંગે પણ સમિતિ વિચારણા કરશે. વધુમાં પ્રોજેક્ટ માટેની બોલીની વિનંતિને સુસંગત જણાય તો સમિતિ ઓછામાં ઓછું ૭૫ ટકા સોર્સિંગ ભારતમાંથી મેળવવાનો આગ્રહ રાખી શકશે. આ યોજનાના અમલ – અનુભવ વગેરેનું મૂલ્યાંકન બે વર્ષ પછી હાથ ધરાશે. આંતરમાળખાના વિશાળ પ્રોજેક્ટો બાંધવા માટે નિષ્ણાતી કુશળતા વિકસાવી હોય એવી સંખ્યાબંધ મોટી ભારતીય કંપનીઓ છે. ગમે એમ પણ ભારતમાં ધિરાણના વધુ ઊંચા ખર્ચને કારણે આ કંપનીઓ વિદેશોમાં પ્રોજેક્ટ બાંધવાના કરાર નથી મેળવી શકતી. જો ભારતીય કંપનીઓ દ્વારા આવા પ્રોજેક્ટોને વિદેશોમાં અમલ થાય એ જો ભારતના વ્યૂહાત્મક હિતમાં હોય તો આવી ભારતીય કંપનીઓને મદદ કરવાનું જરૂરી હોવાનું જણાયું છે.
પ્રધાનમંત્રીએ 2001ના સંસદ હુમલાના શહીદોને શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ 2001માં સંસદ હુમલા દરમિયાન ફરજ બજાવતા શહીદ થયેલા તમામ સુરક્ષા કર્મચારીઓને શ્રદ્ધાંજલિ આપી છે. એક ટ્વિટમાં, પ્રધાનમંત્રીએ કહ્યું; હું તે તમામ સુરક્ષા કર્મચારીઓને મારી શ્રદ્ધાંજલિ અર્પણ કરું છું જેઓ 2001માં સંસદ હુમલા દરમિયાન ફરજ દરમિયાન શહીદ થયા હતા. રાષ્ટ્ર પ્રત્યેની તેમની સેવા અને સર્વોચ્ચ બલિદાન દરેક નાગરિકને સતત પ્રેરણા આપે છે.
સરકારના વડા તરીકે 20 વર્ષ પૂર્ણ કરતા પ્રધાનમંત્રી પર MyGov ક્વિઝ

પ્રધાનમંત્રી શ્રી નરેન્દ્ર મોદીએ આજે સરકારના વડા તરીકે 20 વર્ષ પૂર્ણ કર્યા છે. આ પ્રસંગે,
પ્રધાનમંત્રી શ્રી નરેન્દ્ર મોદી અને કેનેડા પ્રધાનમંત્રી મહામહિમ જસ્ટિન ટ્રૂડે વચ્ચે ટેલીફોન પર ચર્ચા

પ્રધાનમંત્રી શ્રી નરેન્દ્ર મોદીએ આજે કેનેડા પ્રધાનમંત્રી મહામહિમ જસ્ટિન ટ્રૂડે સાથે ટેલીફોન પર ચર્ચા કરી હતી. બંને નેતાઓએ કોવિડ-19 અંગે પોત પોતાના દેશમાં ઉભી થઇ રહેલી પરિસ્થિતિ અંગે એકબીજાને માહિતગાર કર્યા હતા અને આરોગ્ય તેમજ આર્થિક કટોકટીની સમસ્યાઓ ઉકેલવા માટે આંતરરાષ્ટ્રીય સહયોગની સંભાવનાઓ અંગે પણ ચર્ચા કરી હતી. તેઓ એ વાતે સંમત થયા હતા કે, ભારત અને કેનેડા વચ્ચેની ભાગીદારી કોવિડ પછીની દુનિયામાં વૈશ્વિક ચર્ચામાં માનવીય મૂલ્યોને આગળ લાવવા સહિત એકંદરે બહેતર સ્થિતિનું નિર્માણ કરવા માટે નવું બળ પૂરું પાડી શકે છે. બંને નેતાઓએ ભારપૂર્વક જણાવ્યું હતું કે,
પ્રધાનમંત્રીએ બ્લૂમબર્ગ ગ્લોબલ બિઝનેસ ફોરમમાં મુખ્ય સંબોધન કર્યું

પ્રધાનમંત્રી શ્રી નરેન્દ્ર મોદીએ ન્યૂયોર્કમાં આજે બ્લૂમબર્ગ ગ્લોબલ બિઝનેસ ફોરમમાં મુખ્ય સંબોધન કર્યું હતું. આ પ્રતિષ્ઠિત ફોરમને સંબોધન કરતાં પ્રધાનમંત્રીએ જણાવ્યું હતું કે, તેઓ આ તકનો ઉપયોગ ભારતની વિકાસગાથાની ભવિષ્યની દિશા વિશે વાત કરવા માટે કરશે. પ્રધાનમંત્રીએ કહ્યું હતું કે, ભારતની વિકાસગાથા ચાર સ્તંભ પર નિર્મિત છે –
પ્રધાનમંત્રીએ ભારતીય ટુકડીને ટોક્યો 2020 માં તેમના શાનદાર પ્રદર્શન માટે અભિનંદન આપ્યા

પ્રધાનમંત્રી શ્રી નરેન્દ્ર મોદીએ ભારતીય ટુકડીને રમતોમાં શાનદાર પ્રદર્શન માટે અભિનંદન આપ્યા હતા. ટોકિયો 2020નું સમાપન નજીક આવી રહ્યું છે ત્યારે પ્રધાનમંત્રીએ કહ્યું હતું કે ભારતનું પ્રતિનિધિત્વ કરનાર દરેક રમતવીર ચેમ્પિયન છે. તેમણે કહ્યું કે ભારતે જીતેલા મેડલોએ ચોક્કસપણે આપણા રાષ્ટ્રને ગૌરવ અને આનંદ આપ્યો છે. આ સાથે, આ જ સમય છે કે તે મૂળભૂત રીતે રમતને વધુ લોકપ્રિય બનાવવા માટે કામ કરવાનું ચાલુ રાખવામાં આવે જેથી નવી પ્રતિભા બહાર આવે અને આગામી સમયમાં ભારતનું પ્રતિનિધિત્વ કરવાની તક મળે. તેમણે સુઆયોજિત રમતોનું આયોજન કરવા માટે જાપાનની સરકાર અને લોકોનો આભાર માન્યો હતો. “આવા સમયમાં તેને સફળતાપૂર્વક હોસ્ટ કરવા માટે, ફ્લેક્સિબિલિટીનો મજબૂત સંદેશ આપ્યો. તેણે એ પણ દર્શાવ્યુ છે કે કેવી રીતે રમતો એક મહાન એકીકૃત કરનાર છે ”, પ્રધાનમંત્રીએ કહ્યું. શ્રેણીબદ્ધ ટ્વીટમાં પ્રધાનમંત્રીએ કહ્યું: “જેમ કે #ટોક્યો 2020 નજીક આવી રહ્યું છે, હું ભારતીય ટુકડીને રમતમાં તેમના શાનદાર પ્રદર્શન માટે અભિનંદન આપવા માંગુ છું. તેઓએ શ્રેષ્ઠ કૌશલ્ય, ટીમવર્ક અને સમર્પણને વ્યક્ત કર્યું. ભારતનું પ્રતિનિધિત્વ કરનાર દરેક રમતવીર ચેમ્પિયન છે. ભારતે જીતેલા મેડલોએ ચોક્કસપણે આપણા રાષ્ટ્રને ગૌરવ અને આનંદ આપ્યો છે. આ સાથે, આ જ સમય છે કે ભૂમિગત રીતે રમતોને વધુ લોકપ્રિય બનાવવા માટે કામ કરવાનું ચાલુ રાખવામાં આવે જેથી નવી પ્રતિભા બહાર આવે અને આગામી સમયમાં ભારતનું પ્રતિનિધિત્વ કરવાની તક મળે. #ટોક્યો 2020 જાપાનની સરકાર અને લોકો, ખાસ કરીને ટોક્યોને સુવ્યવસ્થિત રમતોનું આયોજન કરવા બદલ ખાસ આભાર. તેને આટલી સફળતાપૂર્વક હોસ્ટ કરવા માટે, આવા સમયમાં, ફ્લેક્સિબિલિટીનો મજબૂત સંદેશ આપ્યો. તેણે એ પણ દર્શાવ્યું છે કે કેવી રીતે રમતો એક મહાન એકીકૃત કરનાર છે. #ટોક્યો 2020 " …
પ્રધાનમંત્રી નરેન્દ્ર મોદીએ આજે સંયુક્ત રાષ્ટ્ર મહાસભાના 70મા સત્રના નવા ચૂંટાયેલા અધ્યક્ષ શ્રી મોગેન્સ લુકેટોફ્ટ સાથે મુલાકાત કરી

વડાપ્રધાને શ્રી લુકેટોફ્ટને સંયુક્ત રાષ્ટ્ર મહાસભાના 70મા સત્રના નવા અધ્યક્ષ તરીકે ચૂંટાવા બદલ અભિનંદન પાઠવ્યા. સંયુક્ત રાષ્ટ્ર મહાસભાના 70મા સત્રની શરૂઆત સતત વિકાસ માટે 2030ના એજન્ડા અપનાવવા માટે યુએન શિખર સંમેલન સાથે થશે. વડાપ્રધાને કહ્યું કે, 25 સપ્ટેમ્બર, 2015ના રોજ યોજાનારા શિખર સંમેલનમાં ભાગ લેવા તેઓ ઉત્સુક છે. સતત વિકાસ માટે 2030ના એજન્ડાનો સમાવેશ સતત વિકાસનાં લક્ષ્યોને ભારત સરકારના વિવિધ ફ્લેગશિપ કાર્યક્રમો, જેમ કે, સ્વચ્છ ભારત અભિયાન, મેક ઇન ઇન્ડિયા, ડિજિટલ ઇન્ડિયા, સ્કિલ ઇન્ડિયા, સ્માર્ટ સિટીઝ અને જન ધન યોજનાના માધ્યમથી અમલી બનાવાશે. વડાપ્રધાને સંયુક્ત રાષ્ટ્ર મહાસભાના 70મા સત્રને સંયુક્ત રાષ્ટ્ર માટે ખૂબ જ મહત્વની ક્ષણ ગણાવી. સંયુક્ત રાષ્ટ્ર લોકોની આશાઓને પૂરી કરવાની ખાતરી આપે તે જરૂરી છે. આ સંદર્ભમાં વડાપ્રધાને સંયુક્ત રાષ્ટ્ર સુરક્ષા પરિષદમાં સુધારાના લાંબા સમયથી અટકેલા મુદ્દાનાં નક્કર પરિણામો શોધવાં અને આતંકવાદનો સામનો કરવા આંતરરાષ્ટ્રીય આતંકવાદ પર વ્યાપક સંમેલનમાં જલદીથી અંતિમ સ્વરૂપ આપીને કાનૂની ઢાંચાને મજબૂત બનવા માટે જણાવ્યું. મોગેન્સ લિકેટોફ્ટે પણ સંયુક્ત રાષ્ટ્ર મહાસભાના 70મા સત્રની પોતાની પ્રાથમિકતાઓ વિશે વડાપ્રધાનને માહિતી આપી હતી. તેમણે એસડીજીના અમલ માટે વૈશ્વિક ભાગીદારીના નવીનીકરણ, જળવાયુ પરિવર્તના મુદ્દા, આંતરરાષ્ટ્રીય શાંતિ અને સુરક્ષા માટે સંયુક્ત રાષ્ટ્રના પ્રદાનની અસરકારકતામાં સુધારો અને માનવીય પરિસ્થિતિઓ માટે કરવામાં આવતાં કાર્યોમાં સુધારો કરવાની પોતાની પ્રાથમિકતાઓનો ખાસ ઉલ્લેખ કર્યો. મોગેન્સ લુકેટોફ્ટે સ્વીકાર્યું કે વિશ્વના સૌથી મોટા લોકશાહી દેશોમાંથી એક તથા સંયુક્ત રાષ્ટ્ર શાંતિ અભિયાનોમાં સૌથી વધુ યોગદાન આપનારા દેશોમાંથી એક ભારતે સંયુક્ત રાષ્ટ્રમાં નિર્ણય લેનારી સંસ્થાઓમાં મોટી ભૂમિકા ભજવવી જોઈએ. વડાપ્રધાને પણ સંયુક્ત રાષ્ટ્રનાં શાંતિ અભિયાનોનું સમર્થન કરવાની ભારતની પ્રતિબદ્ધતાનો પુનરોચ્ચાર કર્યો. બંનેએ જળવાયુ પરિવર્તન સંબંધિત મુદ્દા પર વિચારવિમર્શ કર્યો અને આ સંદર્ભમાં એવી આશા વ્યક્ત કરી કે પેરિસમાં યોજાનારા સીઓપી-21 સંમેલનમાં વિકાસશીલ દેશો માટે સંતોષજનક તથા લાભદાયક પરિણામો આવશે.
પ્રધાનમંત્રીએ પૂર્વ પ્રધાનમંત્રી શ્રીમતી ઈન્દિરા ગાંધીને તેમની પૂણ્યતિથિ નિમિત્તે શ્રદ્ધાંજલિ અર્પી

પ્રધાનમંત્રી શ્રી નરેન્દ્ર મોદીએ પૂર્વ પ્રધાનમંત્રી શ્રીમતી ઈન્દિરા ગાંધીને તેમની પૂણ્યતિથિ નિમિત્તે શ્રદ્ધાંજલિ અર્પણ કરી હતી. પ્રધાનમંત્રીએ એક ટ્વીટમાં કહ્યું; “ભારતના પૂર્વ પ્રધાનમંત્રી શ્રીમતી ઈન્દિરા ગાંધીજીને તેમની પૂણ્યતિથિ નિમિત્તે શ્રદ્ધાંજલિ અર્પણ કરૂં છું.”
પ્રધાનમંત્રી આવતીકાલે મુંબઈમાં ભારતીય સિનેમાનાં રાષ્ટ્રીય સંગ્રહાલયના નવા ભવનનું ઉદઘાટન કરશે

પ્રધાનમંત્રી શ્રી નરેન્દ્ર મોદી આવતીકાલે 19 જાન્યુઆરી, 2018નાં રોજ ભારતીય સિનેમનાં રાષ્ટ્રીય સંગ્રહાલયના નવા ભવનનું ઉદઘાટન કરશે. તેઓ રાષ્ટ્રીય સંગ્રહાલયની મુલાકાત લેશે અને ઉપસ્થિત જનસમૂહને સંબોધન કરશે. ભારતીય સિનેમાનાં રાષ્ટ્રીય સંગ્રહાલયની સ્થાપના ભારતીય સિનેમાની ઉત્ક્રાંતિનાં માધ્યમથી ભારતનાં સમૃદ્ધ સિનેમાનાં ઇતિહાસ અને સામાજિક-સાંસ્કૃતિક ઇતિહાસને પ્રદર્શિત કરવા માટે થઈ છે. આ વિઝ્યુઅલ અને ગ્રાફિક્સ, ફિલ્મ ક્લિપિંગ, કળાકૃતિઓ, પ્રચાર સામગ્રી અને અંતઃસંવાદ પ્રદર્શનની મદદ સાથે મહેમાનોને વાર્તા સ્વરૂપે ભારતીય સિનેમાની એક સદીથી વધારે રસપ્રદ સફરનું વૃતાંત સંભળાવશે. દક્ષિણ મુંબઈમાં ફિલ્મ્સ ડિવિઝન કોમ્પ્લેક્સમાં સ્થિત આ સંગ્રહાલય બે મકાનો – ઐતિહાસિક ગુલશન મહેલ અને નવા મ્યુઝિયમની બિલ્ડિંગમાં પથરાયલું છે. નવા સંગ્રહાલયની બિલ્ડિંગમાં ચાર સ્તર છેઃ સ્તર 1 – ગાંધી અને સિનેમા, સ્તર 2 – બાળકોનો ફિલ્મ સ્ટુડિયો, સ્તર 3 – ટેકનોલોજી, રચનાત્મકતા અને ભારતીય સિનેમા અને સ્તર 4 – સંપૂર્ણ ભારતમાં સિનેમા. નવા સંગ્રહાલયમાં બે ઓડિટોરિયમ પણ હશે, જે અત્યાધુનિક ડિજિટલ સિનેમા પ્રોજેક્ટર અને 7.1 સરાઉન્ડ સાઉન્ડ સિસ્ટમથી સજ્જ હશે.
મંત્રીમંડળે ભારતીય સ્પર્ધાત્મક પંચનાં કદમાં ઘટાડો કરવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલા કેન્દ્રિય મંત્રીમંડળે ભારતીય પ્રતિસ્પર્ધા પંચ (સીસીઆઈ)માં હાલની બે ખાલી જગ્યાઓ અને એક વધારાની જગ્યાને નહીં ભરીને તેનું કદ એક અધ્યક્ષ અને છ સભ્ય (કુલ સાત)થી ઘટાડીને તેને સ્થાને એક અધ્યક્ષ અને ત્રણ સભ્ય (કુલ ચાર) કરવાની મંજૂરી આપી દીધી છે. સીસીઆઈમાં એક જગ્યા સપ્ટેમ્બર, 2018માં ખાલી થવાની આશા છે. પંચમાં સપ્ટેમ્બર, 2018માં એક પદાધિકારીનો કાર્યકાળ પૂર્ણ થઈ જશે. લાભઃ આ પ્રસ્તાવથી પંચમાંથી ત્રણ સભ્યો ઓછા થઈ જશે, જે લઘુતમ સરકાર – મહત્તમ વહીવટનાં સરકારનાં ઉદ્દેશને પૂર્ણ કરે છે. દેશમાં વિવિધ ઉદ્યોગો, કંપનીઓ કે વ્યવસાયોનાં વિલય અને એકીકરણની પ્રક્રિયાને સરળ અને ઝડપી બનાવવવાનાં સરકારનાં આશય સાથે કોર્પોરેટ મંત્રાલયે વર્ષ 2017માં લઘુતમ સ્તરોમાં સુધારાવધારા કર્યા હતાં, જે અસ્કયામતોની ગણતરી અને આ પ્રકારનાં કાર્યો સાથે જોડાયેલા એક લક્ષ્યાંકનાં વેપાર માટે અપનાવવામાં આવનારી યુક્તિઓ અને કાર્યપ્રણાલીઓ પર લાગુ છે. તેનાથી ઉદ્યોગોને પંચમાં ફરજીયાત જમા કરવી પડતી નોટિસોમાં ઘટાડો થશે. જેનાથી પંચ પર ભારણ પણ ઓછું પડશે. સાથે સાથે વિવિધ પ્રકારની અપીલોની સુનાવણીમાં ઝડપથી પરિવર્તન થવાનાં કારણે ઝડપી સ્વીકૃતિની આશા છે, જેથી કોર્પોરેટની વ્યાવસાયિક પ્રક્રિયા ઝડપી બનશે અને દેશમાં રોજગારની વધારે તકો પેદા થશે. આ પ્રસ્તાવથી પંચનાં સભ્યોનાં ત્રણ પદો ઓછા થઈ જશે, જે લઘુતમ સરકાર – મહત્તમ અને અસરકારક વહીવટનાં સરકારનાં ઉદ્દેશને પૂર્ણ કરે છે. પૃષ્ઠભૂમિ : પ્રતિસ્પર્ધા કાયદા, 2002ની કલમ 8(1)માં વ્યવસ્થા છે કે પંચમાં એક અધ્યક્ષ હશે અને બેથી ઓછા અને છથી વધુ સભ્યો નહીં હોય. અત્યારે પંચમાં એક અધ્યક્ષ અને ચાર સભ્યો છે. આ કાયદામાં કેન્દ્ર સરકાર દ્વારા અધિસૂચનાનાં મુજબ ઓછામાં ઓછા બે સભ્યો મળીને એક મુખ્ય બેચ, અન્ય વધારાની બેચ અથવા મર્જર બેચ સ્થાપિત કરવાની જરૂરિયાતને ધ્યાનમાં રાખીને એક અધ્યક્ષ અને 10 થી વધારે સભ્ય ન હોવાની પ્રારંભિક મર્યાદા પ્રદાન કરવામાં આવી હતી. પ્રતિસ્પર્ધા (સંશોધન) ધારા, 2007 (વર્ષ 2007નો 39મો)માં કલમ 22માં બેંચોની રચનાની જોગવાઈનો અંત લાવવા માટે સંશોધન કરવામાં આવ્યું હતું. આ જ સંશોધન ધારામાં એક અધ્યક્ષ અને બે સભ્યો મળીને પ્રતિસ્પર્ધા અપીલ ન્યાયમંડળની રચના કરવામાં આવી છે. પંચનાં સભ્યોની કુલ સંખ્યામાં ક્રમશઃ ઘટાડો કરવામાં આવ્યો નથી તથા તેમાં એક અધ્યક્ષ અને બેથી ઓછા અને છથી વધારે સભ્ય ન રાખવાની જોગવાઈ કરવામાં આવી છે. ભારતીય સ્પર્ધાત્મક પંચ અસ્તિત્વમાં આવ્યાં પછી કોલેજિયમ સ્વરૂપે કામ કરે છે. પ્રતિસ્પર્ધા સત્તામંડળનું કદ જાપાન, અમેરિકા અને બ્રિટન જેવા મુખ્ય અધિકારક્ષેત્રોની જેમ છે.
પ્રધાનમંત્રીએ ગોપાલકૃષ્ણ ગોખલેને તેમની જન્મજયંતી પર શ્રદ્ધાંજલિ પાઠવી

પ્રધાનમંત્રી શ્રી નરેન્દ્ર મોદીએ ગોપાલ કૃષ્ણ ગોખલેને તેમની જન્મ જયંતી પર શ્રદ્ધાંજલિ પાઠવી છે. પ્રધાનમંત્રીએ કહ્યું કે, “ગોપાલ કૃષ્ણ ગોખલેને તેમની જયંતી પર યાદ કરીએ. એક મહાન વ્યક્તિત્વએ અપાર જ્ઞાનની સાથે આશીર્વાદ આપ્યા, તેમણે શિક્ષણ અને સામાજિક સશક્તિકરણ માટે ઉત્કૃષ્ટ યોગદાન આપ્યું. તેમણે ભારતના સ્વતંત્રતા આંદોલનને પણ અનુકરણીય નેતૃત્વ પ્રદાન કર્યું.
પીએમએ આસામના દિવ્યાંગ કલાકાર અભિજીત ગોટાણી સાથે વાતચીત કરી

પ્રધાનમંત્રી શ્રી નરેન્દ્ર મોદીએ આસામના દિવ્યાંગ કલાકાર અભિજીત ગોટાણી સાથે વાતચીત કરી છે. પ્રધાનમંત્રી કાર્યાલયે ટ્વિટ કર્યું; “આજે અગાઉ, આસામના અભિજીત ગોટાણીએ
અમેરિકાની મુલાકાત પૂર્વે પ્રધાનમંત્રીનું પ્રસ્થાન નિવેદન

હું અમેરિકાના મહામહિમ રાષ્ટ્રપતિ જો બાઈડેનના આમંત્રણ પર 22-25 સપ્ટેમ્બર, 2021 સુધી અમેરિકાની મુલાકાત લઈશ. મારી મુલાકાત દરમિયાન હું રાષ્ટ્રપતિ બાઈડેન સાથે ભારત-અમેરિકા વ્યાપક વૈશ્વિક વ્યૂહાત્મક ભાગીદારીની સમીક્ષા કરીશ અને પરસ્પર હિતના પ્રાદેશિક અને વૈશ્વિક મુદ્દાઓ પર મંતવ્યોનું આદાન-પ્રદાન કરીશ. ખાસ કરીને વિજ્ઞાન અને ટેકનોલોજીના ક્ષેત્રમાં અમારા બંને દેશો વચ્ચે સહકારની તકો શોધવા માટે હું ઉપરાષ્ટ્રપતિ કમલા હેરિસને મળવા ઉત્સુક છું. હું રાષ્ટ્રપતિ બાઈડેન, ઓસ્ટ્રેલિયાના પ્રધાનમંત્રી સ્કોટ મોરિસન અને જાપાનના પ્રધાનમંત્રી યોશિહિદે સુગા સાથે પ્રથમ વ્યક્તિગત ક્વાડ લીડર્સ શિખર સંમેલનમાં ભાગ લઈશ. આ શિખર સંમેલન આ વર્ષે માર્ચમાં અમારા વર્ચ્યુઅલ શિખર સંમેલનના પરિણામોનો ચકાસણી કરવાની અને ઇન્ડો-પેસિફિક ક્ષેત્ર માટે અમારી સહિયારી દ્રષ્ટિના આધારે ભાવિ સંલગ્નતાઓની પ્રાથમિકતાઓને ઓળખવાની તક પૂરી પાડશે. હું ઓસ્ટ્રેલિયાના પ્રધાનમંત્રી મોરિસન અને જાપાનના પ્રધાનમંત્રી સુગાને પણ તેમના સંબંધિત દેશો સાથેના મજબૂત દ્વિપક્ષીય સંબંધોની સમીક્ષા કરવા અને પ્રાદેશિક અને વૈશ્વિક મુદ્દાઓ પર અમારા ઉપયોગી આદાનપ્રદાન ચાલુ રાખવા મળીશ. હું કોવિડ -19 રોગચાળો, આતંકવાદ સામે લડવાની જરૂરિયાત, આબોહવા પરિવર્તન અને અન્ય મહત્વપૂર્ણ મુદ્દાઓ સહિતના વૈશ્વિક પડકારો પર ધ્યાન કેન્દ્રિત કરીને સંયુક્ત રાષ્ટ્ર મહાસભામાં સંબોધન સાથે મારી મુલાકાત સમાપ્ત કરીશ. મારી અમેરિકા મુલાકાત અમેરિકા સાથે વ્યાપક વૈશ્વિક વ્યૂહાત્મક ભાગીદારીને મજબૂત કરવા, અમારા વ્યૂહાત્મક ભાગીદારો – જાપાન અને ઓસ્ટ્રેલિયા સાથેના સંબંધોને મજબૂત કરવા અને મહત્વપૂર્ણ વૈશ્વિક મુદ્દાઓ પર અમારા સહયોગને આગળ વધારવા માટેનો અવસર હશે.
પ્રધાનમંત્રી શ્રીએ તેમની બિલાસપુર રેલીમાં વિદ્યાર્થીઓ દ્વારા રજૂ સર્જનાત્મક કલાકૃતિઓની પ્રશંસા કરી

પ્રધાનમંત્રી શ્રી નરેન્દ્ર મોદીએ હિમાચલ પ્રદેશના બિલાસપુરમાં પ્રધાનમંત્રીના સંબોધનમાં બે વિદ્યાર્થીઓ દ્વારા રચિત સર્જનાત્મક કલાકૃતિઓ શેર કરી છે. વડા પ્રધાને સર્જનાત્મક ચિત્રો માટે વિદ્યાર્થીઓનો આભાર માન્યો હતો. એક પત્રકાર, ડૉ. અશ્વિની શર્માની ટ્વીટને ટાંકીને, પ્રધાનમંત્રી શ્રીએ ટ્વીટ કર્યું; “ક્રિએટિવ… આભાર ઉમંગ અને પૂનમ.”
ભારત અને જર્મનને વધારાની વિદેશી ભાષા તથા જર્મનીમાં આધુનિક ભારતીય ભાષાઓને પ્રોત્સાહન આપવા પર માનવ સંસાધન વિકાસ મંત્રાલય અને જર્મનીના સંઘીય વિદેશ કાર્યાલય વચ્ચે સંયુક્ત આશયની ઘોષણા પર હસ્તાક્ષર

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારતની રાષ્ટ્રીય શિક્ષા નીતિના અનુરૂપ કેન્દ્રીય વિદ્યાલયોમાં જર્મનને વધારાની વિદેશી ભાષાના રૂપમાં પ્રોત્સાહિત કરવા તથા જર્મનીમાં આધુનિક ભારતીય ભાષાઓને પ્રોત્સાહન આપવા પર માનવ સંસાધન વિકાસ મંત્રાલય અને જર્મનીના સંઘીય વિદેશ કાર્યાલય વચ્ચે સંયુક્ત આશયના ઘોષણા પર થયેલા હસ્તાક્ષરને સ્વીકૃતિ આપી દીધી છે. સંયુક્ત આશયની ઘોષણથી ભારત અને જર્મની વચ્ચે વર્તમાન દ્વિપક્ષીય સહયોગ વધારવા માટે મદદ મળશે અને આ બંને દેશોના કાયદાઓ, નીતિઓ અને નિયમો અનુસાર શિક્ષાના ક્ષેત્રમાં સંબંધોને મજબૂત બનાવવામાં સહાયતા મળશે.
પ્રધાનમંત્રીએ બાબુ જગજીવન રામને તેમની પુણ્યતિથિ પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ બાબુ જગજીવન રામને તેમની પુણ્યતિથિ પર શ્રદ્ધાંજલિ અર્પણ કરી છે. પ્રધાનમંત્રીએ જણાવ્યું હતું કે, “હું મહાન બાબુ જગજીવન રામની પુણ્યતિથિ પર તેમને વંદન કરું છું. તેમણે જીવનભર વંચિતો અને છેવડાના નાગરિકોના કલ્યાણ માટે કામ કર્યું હતું. “
પ્રધાનમંત્રીએ કોલકાતામાં આગની દુર્ઘટનાને કારણે થયેલી જાનહાની પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ કોલકાતામાં આગ દુર્ઘટનાને કારણે થયેલી જાનહાની પર શોક વ્યક્ત કર્યું છે. એક ટવીટમાં પ્રધાનમંત્રીએ કહ્યું કે, “કોલકાતામાં આગ દુર્ઘટનાને કારણે થયેલ જાનહાનિથી દુઃખ થયું છે. દુઃખની આ ઘડીમાં મારી સંવેદના શોકગ્રસ્ત પરિવારો સાથે છે. ઘાયલો વહેલી તકે સ્વસ્થ થાય તેવી કામના કરું છું. "
આરઆર સ્ટેશન, દહીંસર ખાતે આવેલી એએઆઈની 40 એકર જમીન એમએમઆરડીએને તેના મેટ્રો રોડ માટે ગોરાઈ ખાતે આવેલી રાજ્ય સરકારની જમીનમાં તબદીલ કરવા માટે મંજૂરી આપી

પ્રધાનમંત્રી શ્રી નરેન્દ્ર મોદીના અધ્યક્ષ સ્થાને મળેલી કેન્દ્ર સરકારની કેબિનેટે આજે એરપોર્ટ ઓથોરિટી ઓફ ઈન્ડિયાની આરઆર સ્ટેશન દહીંસર ખાતેની જમીન મુંબઈ મેટ્રોપોલિટન રિજીયન ડેવલપમેન્ટ ઓથોરિટીને તેના ગોરાઈ મુંબઈ ખાતે આવેલા રાજ્ય સરકારના 40 એકરના મેટ્રો શેડમાં તબદીલ કરવા માટે આપવાના નિર્ણયને મંજૂરી આપી છે. આ જમીનના સોદાથી એમએમઆરડીએ મુંબઈમાં મેટ્રો રેલ પ્રોજેક્ટ પૂર્ણ કરી શકશે. વિધિઓઃ આ દરખાસ્તને ધ્યાનમાં લેતી વખતે કેબિનેટે નીચે મુજબની પ્રક્રિયાઓ મંજૂર કરી છેઃ 1. એમએમઆરડીએ 40 એકર જમીનના ખર્ચનો તફાવત, સ્ટેમ્પ ડ્યુટી 2016-17ના રેડી રેકનરના દરને આધારે રૂ.472.70 કરોડ અથવા તો જમીનની જ્યારે આખરી સોંપણી થાય ત્યારે રેડી રેકનરનો જે દર હોય તે બંનેમાંથી જે દર ઊંચો હોય તે દરે ચૂકવવામાં આવશે. 2. એમએમઆરડીએ ગોરાઈ ખાતેની 40 એકર જમીન લેવલિંગ, ગ્રેડિંગ કર્યા પછી અને તમામ પ્રકારે હદની નોંધણી કરીને સુપરત કરશે. એમએમઆરડીએ પણ ગોરાઈની જમીનના તમામ દસ્તાવેજો અને રેવન્યુ મેપ્સ તથા અધિકાર પત્રમાં એએઆઈના નામે ચડાવીને સુપરત કરશે. 3. એમએમઆરડીએ 24 એકર જમીન એએઆઈ માટે રાખીને, નજીકના સીટી રોડ સાથે સ્પષ્ટ એપ્રોચ/ એક્સેસ હોય તે રીતે 40 એકર જમીન નક્કી કરશે/ નિર્ધારિત કરશે. 4. એએઆઈ પણ દહીંસર ખાતેની 2000 ચો.મી. જમીન હંગામી ધોરણે અગાઉથી સુપરત કરશે. રોજગાર નિર્માણની ક્ષમતાઃ પ્રસ્તુત દરખાસ્તને કારણે કુશળ, અર્ધ કુશળ કામદારોની સાથે સાથે ટેકનિકલ નિષ્ણાતો માટે પણ નોકરીઓની તકો ઊભી થશે. આ ઉપરાંત મેટ્રોના બાંધકામની કામગીરી સાથે સંકળાયેલા ઉત્પાદન ઉદ્યોગોમાં પણ નોકરીઓ ઊભી થશે. મેટ્રો કાર શેડ કાર્યરત થયા પછી સીધી/આડકતરી રોજગારી પણ ઊભી થશે. પશ્ચાદ્દ ભૂમિકાઃ મહારાષ્ટ્ર સરકાર મુંબઈ મેટ્રો રેલ માસ્ટર પ્લાન (146.50 કી.મી.) મુંબઈની એકંદર જાહેર પરિવહન ક્ષમતા વિસ્તારવા માટે તબક્કાવાર હાથ ધરી રહી છે. મુંબઈ મેટ્રો રેલ પ્રોજેક્ટના અમલીકરણ માટે એમએમઆરડીએ હેઠળ એક સ્પેશિયલ પર્પઝ વ્હિકલ ઊભું કરાયું છે. મુંબઈ મેટ્રો રેલ કોર્પોરેશન દહીંસર (
પ્રધાનમંત્રીએ કાનપુર માર્ગ અકસ્માતમાં થયેલ મૃત્યુ અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ઉત્તર પ્રદેશના કાનપુરમાં માર્ગ અકસ્માતમાં થયેલ મૃત્યુ અંગે દુઃખ વ્યક્ત કર્યું છે. એક ટ્વિટમાં પ્રધાનમંત્રીએ, પીડિતોના પરિજનો પ્રત્યે સંવેદના વ્યક્ત કરી અને ઈજાગ્રસ્તો ઝડપથી સ્વસ્થ થાય તે માટે પ્રાર્થના કરી. પ્રધાનમંત્રીએ અકસ્માતમાં જે લોકોએ પોતાનો જીવ ગુમાવ્યો છે તેમના માટે પીએમએનઆરએફ તરફથી 2 લાખ રૂપિયા અને ઈજાગ્રસ્તોને 50,000 ની સહાયની જાહેરાત કરી છે.
પ્રધાનમંત્રી આવતીકાલે (30 એપ્રિલ, 2018) નવી દિલ્હીમાં બુદ્ધ જયંતિની ઉજવણીમાં ભાગ લેશે

પ્રધાનમંત્રી શ્રી નરેન્દ્ર મોદી 30 એપ્રિલ, 2018ના રોજ નવી દિલ્હીમાં ઇન્દિરા ગાંધી ઇન્ડોર સ્ટેડિયમ ખાતે બુદ્ધ જયંતિની ઉજવણીમાં ભાગ લેશે. તેઓ સંઘ દાન અર્પણ કરશે તેમજ સારનાથની કેન્દ્રીય ઉચ્ચ તિબ્બતી શિક્ષણ સંસ્થાન તથા બોધગયાનાં અખિલ ભારતીય ભિક્ષુ સંઘને વૈશાખ સન્માન પ્રશસ્તિ પત્ર અર્પણ કરશે. તેઓ આ સમારંભને સંબોધન પણ કરશે.
પ્રધાનમંત્રીએ લોકોને ઉડિયા નવું વર્ષ અને મહા વિષુવ પના સંક્રાંતિની શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ લોકોને ઉડિયા નવું વર્ષ અને મહા વિષુવ પના સંક્રાંતિની શુભેચ્છા પાઠવી હતી. પોતાના શુભેચ્છા સંદેશમાં પ્રધાનમંત્રીએ કહ્યું, “ઉડિયા નવું વર્ષ અને મહા વિષુવ પના સંક્રાંતિની શુભેચ્છા. હું આવનારા નવા વર્ષમાં સૌને સારા સ્વાસ્થ્ય અને સુખી જીવનની શુભકામના પાઠવું છું”
પ્રધાનમંત્રી શ્રીએ ભારતીય બેડમિન્ટન ટીમને થોમસ કપ જીતવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ ભારતીય બેડમિન્ટન ટીમને થોમસ કપ જીતવા બદલ અભિનંદન પાઠવ્યા છે. એક ટ્વીટમાં, પ્રધાનમંત્રી શ્રીએ કહ્યું; "ભારતીય બેડમિન્ટન ટીમે ઇતિહાસ રચી દીધો છે! ભારતની થોમસ કપમાં જીતથી સમગ્ર રાષ્ટ્ર ઉત્સાહિત છે! આપણી સિદ્ધ ટીમને અભિનંદન અને તેમના ભવિષ્યના પ્રયાસો માટે તેમને શુભેચ્છાઓ. આ જીત ઘણા આવનારા ખેલાડીઓને પ્રોત્સાહિત કરશે."